Fordypningsoppgave i norsk 10. klasse

Oppgaven skal inneholde:

* et tegnet portrett av forfatteren
* en kort biografi om forfatteren på nynorsk
* et kort handlingssammendrag fra begge bøkene
* en sammenligning av de to bøkene du har lest
* en refleksjon om hvordan forfatterens liv kan ha påvirket tematikken i bøkene hans/hennes

Både biografien og sammenligningsoppgaven skal inneholde en innledning, hoveddel og avslutning, med passende overskrift og underoverskrifter/deloverskrifter.

Begge oppgavene må kladdes først, før de føres inn.

**Biografioppgaven (400-600 ord)**  
Kort sammendrag av forfatterens oppvekst og voksne liv/ veien frem til forfatteryrket   
Noen viktige hendelser i forfatterens liv  
Har forfatterskapet hatt stor betydning i samfunnet i samtiden og/eller i ettertiden?  
Begrunn hvorfor / hvorfor ikke.  
En refleksjon om hvordan forfatterens liv kan ha påvirket tematikken i bøkene hans/hennes

**Sammenligningsoppgaven**   
I denne oppgaven skal du se på likheter og forskjeller i bøkene og ta utgangspunkt i en problemstilling som du skal svare på i teksten.

**Problemstilling**  
En god problemstilling stiller et åpent spørsmål om noe du ønsker å finne ut av/belyse? Hva ønsker du å sammenligne mellom de to bøkene du har lest? Er det noen likheter/ fellestrekk i bøkene? Hvis de to bøkene er veldig forskjellige, prøv å belyse ulikhetene.

Her er noen eksempler på hva du kan ta utgangspunkt i:

* Tema (et spesifikt tema)
* Karakterer
* Relasjoner
* Kjønnsroller
* Språk
* Miljø - by, land
* Kultur
* Målgrupper (barn, ungdom, voksne)

Når du sammenligner tekster, vil du også øve deg på å tenke kritisk. Du skal skrive objektivt og formelt.

Viktige kritiske spørsmål til tekstene kan være:

* Hva sier bok en om saken?
* Hvordan behandler bok to det samme temaet?
* Er det slik at bøkene har både likheter og ulikheter?
* Hva har *konteksten* å si for tekstenes framstilling av emnet?

Vis til konkrete eksempler fra tekstene underveis når du sammenligner.

**Hva de ulike delene i oppgaven skal inneholde:**

|  |  |  |
| --- | --- | --- |
| Inndeling | Hoveddel | Avslutning |
| * En kort presentasjon av forfatteren og hvilke to bøker du har lest * Presentasjon av selve problemstillingen | * en tydelig beskrivelse av de to bøkene, slik at også noen som ikke har sett/lest dem, komma kan forstå hva de viser eller handler om. * En beskrivelse av det viktigste disse tekstene har til felles * En beskrivelse av de viktigste forskjellene mellom de to tekstene * Konkrete eksempler fra tekstene | * Egne refleksjoner rundt problemstillingen/ spørsmålet i oppgaven * Oppsummering av det viktigste du har funnet ut om tekstene |

**Vurderingskriterier:**

**I vurderingen legges det vekt på om:**

* oppgaven har en overskrift som passer til teksten
* du presenterer problemstillingen din i innledningen
* om du bruker konkrete eksempler fra bøkene i hoveddelen
* om du beskriver begge bøkene slik at leseren forstår hva de handler om
* om du klarer å peke på viktige likheter og forskjeller mellom tekstene
* om du reflekterer over problemstillingen din underveis i teksten
* om teksten din er delt inn i naturlige avsnitt
* du oppsummerer hva du har funnet ut og svarer på problemstillingen i avslutningen
* om tekstbinding, rettskriving og grammatikk bidrar til god kommunikasjon med leseren
* Om du oppgir kilder og kildehenviser.
* At tekstene er ført inn med penskrift og sort penn